ROZHODNUTIE KOMISIE
z 8. mája 2006,
ktorým sa mení a dopĺňa rozhodnutie 2001/171/ES s cieľom predĺžiť platnosť podmienok pre výnimku na sklené obaly vo vzťahu k úrovniam koncentrácie ťažkých kovov ustanoveným v smernici 94/62/ES
[oznámené pod číslom K(2006) 1823]
(Text s významom pre EHP)
(2006/340/ES)
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na smernicu Európskeho parlamentu a Rady 94/62/ES z 20. decembra 1994 o obaloch a odpadoch z obalov (1), a najmä na jej článok 11 ods. 3,
keďže:
(1)
Výnimka ustanovená v rozhodnutí Komisie 2001/171/ES z 19. februára 2001 (2) na sklené obaly vo vzťahu k úrovniam koncentrácie ťažkých kovov ustanoveným v smernici 94/62/ES stratí účinnosť 30. júna 2006.
(2)
Dodržanie medznej hodnoty 100 ppm, ustanovenej v článku 11 ods. 1 smernice 94/62/ES, by sa mohlo v celom Spoločenstve dosiahnuť len prostredníctvom zníženia úrovne recyklácie skla, čo však nie je žiaduce z environmentálneho hľadiska.
(3)
Platnosť rozhodnutia 2001/171/ES by sa preto mala predĺžiť bez ďalšieho uvedenia obdobia účinnosti.
(4)
Opatrenia stanovené v tomto rozhodnutí sú v súlade so stanoviskom výboru, ktorý bol zriadený podľa článku 21 smernice 94/62/ES,
PRIJALA TOTO ROZHODNUTIE:
Článok 1
Článok 6 rozhodnutia 2001/171/ES sa vypúšťa.
Článok 2
Toto rozhodnutie je určené členským štátom.
V Bruseli 8. mája 2006